པོའི་འོད་ཟེར་གྱིས། །ཞིང་དག་པ་རབ་འབྱམས་པདྨ་འོད། །གནས་ཟངས་མདོག་དཔལ་རིའི་
ཕོ་བྲང་ན། །རྗེ་རྒྱལ་བ་ཀུན་འདུས་པདྨ་འབྱུང༌། །སྐུ་མཚན་དཔེའི་འཛུམ་འོད་མེ་རེ་རེ། །
གསུང་ཚངས་པའི་དབྱངས་སྙན་དི་རི་རི། །ཐུགས་གསལ་སྟོང་འཛིན་མེད་ཧྲིགས་སེ་ཧྲིག །ལྷ་
ཞི་ཁྲོའི་འགྱིང་ཁག་ཤིགས་སེ་ཤིག །ཡང་དཔའ་བོའི་གར་སྟབས་ཁྲབས་སེ་ཁྲབ། །མ་དཔའ་
མོའི་གླུ་ལེན་ཤ་ར་ར། །འགྱིང་ཕོ་ཉའི་བྲོ་བརྡུང་ཆེམས་སེ་ཆེམ། །མདངས་འཇའ་ཚོན་འོད་ལྔ་
ཁྱུགས་སེ་ཁྱུག །ཁྱེད་ཐུག་རྗེ་ཆེན་པོའི་བྱིན་རླབས་ཀྱིས། །གནས་འདི་རུ་བྱིན་ཆེན་ཆར་ལྷར་
ཕོབས། །རྫས་བསང་མཆོད་ཀུན་ལ་ནུས་པ་སྐྱེད། །བདག་འདིར་འཚོགས་རྣམས་ལ་དངོས་
གྲུབ་སྩོལ། །ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུཾ། ཞེས་མ་ཡེངས་པར་སྔགས་འདི་བརྒྱ་སོགས་བཟླས་ལ་བྱིན་
དབབ་བོ། །དེ་ནས་བསང་མགྲོན་སྤྱན་འདྲེན་པ་ནི། ༈ ཀྱེ་བཀྲ་ཤིས་དགེ་མཚན་རྒྱས་པའི་ཞལ་དྲོ་རུ། །
འགྱུར་མེད་སྲ་བསྟན་གསེར་གྱི་དཀྱིལ་འཁོར་སྟེང༌། །ལྷུན་གྲུབ་གཡང་ཆགས་རབ་མཐོའི་
ལྷུན་པོ་ལ། །སྟེང་ན་སྤྲིན་གྱི་བླ་རེས་མཁའ་ལ་བྲེས། །སྐེད་ན་འཇའ་ཚོན་ན་བུན་གོས་སུ་
བཀླུབས། །འདབས་ན་འདོད་དགུ་འབྱུང་བའི་ཤིང་གིས་བརྒྱན། །མགོ་ལ་བཀྲ་ཤིས་རྫས་ཀྱིས་
ཡོལ་བ་འཐེན། །མདུན་དུ་བེ་ཌཱུར་མཐིང་ཀའི་ནགས་ཚལ་རྒྱས། །ཆུ་མིག་སྟོང་འདུས་ཉལ་
309

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
འགྲོ་དལ་གྱིས་འབབས། །སྟག་གཟིག་འཕར་སྤྱང་འདུར་རྒྱུག་ཤིགས་སེ་ཤིག །བག་ཕེབས་
གཟིགས་མཛེས་རི་དྭགས་བུངས་སེ་བུང༌། །སྨན་ཤིང་དྲི་ཞིམ་ངད་པ་ཆི་ལི་ལི། །མེ་ཏོག་སྣ་
ཚོགས་བཀྲ་རྒྱས་ལམས་སེ་ལམ། །འདབ་ཆགས་མང་བོའི་གསུང་སྙན་ཀྱུ་རུ་རུ། །ཕྱི་རུ་བལྟས་
པ་སྤང་རིའི་ལྷུན་པོ་ལ། །ནང་དུ་རིན་ཆེན་ལས་གྲུབ་གཞལ་ཡས་ཁང་། །འཆི་མེད་གྲོང་ཁྱེར་
ས་ལ་འཕོས་འདྲ་བའི། །ངོ་མཚར་ཁལྟ་ན་སྡུག་པའི་ནང་ཤེད་ན། །དྲི་ཟའི་རྒྱུད་མང་གླུ་ལེན་ཤ་
ར་ར། །སྟག་ཤར་གཞོན་པའི་དགའ་བྲོ་ཆེམས་སེ་ཆེམ། །མཛེས་སྡུག་སྒེག་མོས་མཆོད་འབུལ་
ཁྲིགས་སེ་ཁྲིག །རིན་ཆེན་ཁྲི་དང་ཟ་འོག་གདན་གྱི་སྟེང༌། །མཆོད་སྦྱིན་བརྒྱ་བའི་སྙེམས་པ་
འཕྲོག་བྱེད་པ། །གཉན་གྱི་རྒྱལ་བོ་ཀླུ་ཡི་སྡེ་དཔོན་ཆེ། །དགྲ་ལྷའི་རྒྱལ་བོ་ལྷ་བྲག་མཚན་
གསོལ་པ། །བཞེངས་ཤིག་འཁོར་བཅས་བསང་མཆོད་གནས་སུ་གཤེགས། །དགྲ་ལྷ་ཆེན་པོ་
ལྷ་བྲག་འབྱོན་པའི་ཚེ། །ཆར་སྤྲིན་ལྟ་བུའི་རྫུ་འཕྲུལ་རྟ་ལ་ཆིབས། །དཔའ་བོ་དྲག་ཏུ་ཁྲོས་པའི་
ཉམས་དང་ལྡན། །རབ་དཀར་བརྗིད་པའི་གཟི་འོད་འབར་ཞིང་འཚེར། །གཡུལ་ལས་རྒྱལ་
བའི་གོ་ཁྲབ་སྐུ་ལ་གསོལ། །བྱ་རུ་ཁྱུང་རུའི་འཕྲུ་བཙུག་ལྡེམས་སེ་ལྡེམ། །སྟག་རལ་གཡས་ན་
ཉག་ཕྲན་ཤིངས་སེ་ཤིབ། །གཟིག་ཤུབ་གཡོན་ན་མཆོག་དཀར་རྐྱངས་སེ་རྐྱང༌། །གཉེན་
ལྕུགས་དྲང་བའི་མདུང་དར་ལྷབས་སེ་ལྷབ། །ཕྱག་གཡས་ནམ་མཁར་འགུག་པའི་ཕྱག་རྒྱ་
ཡིས། །ཁམས་གསུམ་དབང་སྡུད་ལྕགས་ཀྱུ་འབར་བ་བསྣམས། །གཡོན་པས་ཐུགས་ཀར་
མཆོག་སྦྱིན་ཕྱག་རྒྱའི་སྟེང་། །དབུལ་ཕོངས་སེལ་བའི་ནོར་གྱི་གཞོང་པ་འཛིན། །བཙུན་མོ་
སྲས་བློན་མངགས་གཞུག་ཕོ་ཉ་དང་། །ལྷ་ཀླུ་གཉན་དང་སྨན་མོ་གནོད་སྦྱིན་དང་། །རྒྱལ་བོ་
གཤིན་རྗེ་དམུ་བདུད་བཙན་ལ་སོགས། །གཞི་བདག་ཆེན་པོ་ལྷ་བྲག་འཁོར་དང་བཅས། །འགོ་
བའི་ལྟ་ལྔ་ལ་སོགས་དགྲ་ལྷའི་ཚོགས། །མ་ལུས་སྤྱན་འདྲེན་ཐོགས་མེད་འདིར་གཤེགས་ལ། །
རང་རང་དགྱེས་པའི་སྟན་ལ་བརྟན་པར་བཞུགས། །ཀུན་བཟང་མཆོད་སྤྲིན་བསངས་ཀྱིས་
མཉེས་གྱུར་ཅིག །མགྲོན་གདན་ལ་འཁོད་ནས་ཐོག་མར་ཆུ་གཉིས་ཉེར་སྤྱོད་ལྔ་འདོད་ཡོན་ལྔ་དབུལ། ༈
འདོད་པའི་ཡོན་ཏན་ལྔ་དང་རབ་ལྡན་པའི། །རང་རང་དགྱེས་པ་སྐྱེད་བྱེད་མཆོད་པའི་སྤྲིན། །
་
310

དགྲ་ལྷའི་རྒྱལ་པོ་ལྷ་བྲག་གི་བསང་མཆོད།
ཚོགས།
ས་དང་བར་སྣང་ནམ་མཁའི་ཁྱོན་བཀང་སྟེ། །གུས་པས་འབུལ་ལོ་དགྱེས་བཞིན་བཞེས་སུ་
གསོལ། །ཞེས་དེ་ནས་བསང་དངོས་ལ་འཇུག་པ་ནི། ཀྱེ་རྩི་ཤིང་སྨན་མཆོག་ཤ་ཆང་ཇ་ཡི་ཕུད། །དར་
དང་ཟ་འོག་ཕྱེ་མར་ཟས་སྣའི་རིགས། །འབྲུ་མར་རིན་ཆེན་རྩི་བཅུད་བསྲེགས་པ་ཡི། །དུད་
པའི་སྤྲིན་ཚོགས་ལྷ་ཡི་ཆུ་བོ་ལྟར། །ཀུན་བཟང་མཆོད་པའི་སྤྲིན་ལ་འགྲན་ནུས་པའི། །གུས་
པས་ལྷ་བསང་མཆོད་པས་སྲི་ཞུར་བགྱི། ། ༈ ཀྱེ་གསེར་གྱི་མདངས་ལ་འཁུ་བའི་ལོ་འདབ་
།གཡུར་དུ་ཟ་བའི་ལྗོན་ཤིང་སྟག་པས་བསངས། །གཡུ་ཡི་མདོག་ཅན་གནམ་སྔོན་ཞུན་
མ་དག །འཁྱིལ་འདྲའི་འདབ་མ་རབ་རྒྱས་ཤུགས་པས་྾། །རབ་དཀར་དུང་གི་མདངས་ལ་
འགྲན་བཟོད་པའི། །ཕང་ཕུང་འདབ་མ་བཞད་པའི་འཁན་པས་྾། །མཆོང་གི་མདོག་ལྟར་
རབ་དམར་ལོ་འདབ་ཀྱི། །ཕང་ཕུང་མཛེས་པ་རྒོད་པོའི་བ་ལུས་྾། །བཟང་དྲུག་སྨན་དང་
སྤོས་དཀར་མ་ནི་དང་། །ཙན་དན་དཀར་དམར་ཨ་ཀ་རུ་ཡིས་྾། །བདུད་རྩི་ཅན་གྱི་ལྗོན་པའི་
ཤིང་གི་ཚོགས། །ཕྱེ་མར་ཟས་ཕུད་འབྲུ་སྣའི་རིགས་ཀྱིས་྾། །དར་དང་ཟ་འོག་རིན་ཆེན་རྣམ་
པ་ལྔ། །དཀར་གསུམ་མངར་གསུམ་ལ་སོགས་མཐུན་པའི་རྫས། །ཏིང་འཛིན་སྔགས་དང་ཕྱག་
རྒྱས་བྱིན་བརླབས་ནས། །རང་རང་འདོད་པའི་ངོ་བོར་གྱུར་པས་བསངས། །ཀྱེ་སངས་རྒྱས་
གཉིས་པ་པདྨ་འབྱུང་གནས་ཀྱི། །བཀའ་སྲུང་ཆེན་པོ་ལྷ་སྲིན་ཀུན་གྱི་གཙོ། །མི་རབས་བརྒྱུད་
ཀྱི་དགྲ་ལྷ་མཐུ་རྩལ་ཅན། །གཞི་བདག་ཆེན་པོ་ལྷ་བྲག་འཁོར་བཅས་བསངས། །མཁའ་ལ་ལྷ་
ཚོགས་རྣམས་ཀྱི་གཙོ་མཛད་ནས། །ལོ་ཏོག་སྨིན་ཕྱིར་ཆར་གྱི་རྒྱུན་ཕབས་ནས། །སྐྱེ་འགྲོ་
རྣམས་ལ་བདེ་སྐྱིད་སྟེར་བའི་དཔལ། །ལྷ་ཡི་སྡེ་དཔོན་ལྷ་བྲག་འཁོར་བཅས་྾། །བར་སྣང་རྒྱུ་
བའི་གཉན་གྱི་གཙོ་མཛད་ནས། །མི་ཕྲུགས་ནོར་རྫ་ས་སྐྱོང་བའི་བྱ་ར་བྱེད། །མཁོ་དགུ་སྩོལ་ལ་
རྣམ་སྲས་ལྷ་བུའི་མགོན། །གཉན་གྱི་རྒྱལ་བོ་ལྷ་བྲག་྾། །ས་འོག་རྒྱུ་བ་ཀླུ་ཡི་གཙོ་མཛད་
ནས། །རྩི་ཤིང་ལོ་ཏོག་ཕུན་སུམ་ཚོགས་པ་དང༌། །མི་ཕྱུགས་ནད་ཡམས་བཟློག་པའི་མཐུ་
སྟོབས་ཅན། །ཀླུ་ཡི་སྡེ་དཔོན་ལྷ་བྲག་྾། །ཕ་རོལ་དགྲ་སྡེའི་གནོད་པ་བྱུང་བའི་ཚེ། །བཙན་
བདུད་ལྷ་སྲིན་དྲེགས་པའི་དཔུང་དང་བཅས། །དགྲ་བགེགས་འཇོམས་ལ་རྡོ་རྗེའི་ཐོག་ལྟ་
311

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བུའི། །དགྲ་ལྷའི་རྒྱལ་བོ་ལྷ་བྲག་འཁོར་བཅས་བསངས། །ཀྱེ་ཁྱད་པར་བདག་ཅག་འཁོར་
དང་བཅས་པ་ཡི། །བསམ་པའི་དོན་སྒྲུབ་རིགས་དང་རྒྱུད་རྣམས་སྤེལ། །མི་འཛད་ནོར་སྟེར་
རྒྱབ་རྟེན་མགོན་སྐྱབས་མཛོད། །དཔའ་རྩལ་མཐུ་སྟོབས་སྐྱེད་པའི་ལྷ་རྣམས་྾། །དབང་བོ་ལྔ་
ཡི་སོ་སོའི་བྱེད་ལས་ཀྱི། །ལས་རྣམས་ཐོགས་མེད་སྒྲུབ་ལ་དབང་བའི་ལྷ། །མགྱོགས་པའི་རྟ་
དང་སྲ་བའི་གོ་ཆའི་ཚོགས། །རྣོན་པོའི་མཚོན་ཆར་གནས་པའི་དགྲ་ལྷ་྾། །མཐོ་ལ་ཞུ་འབུལ་
དམའ་ལ་བཀའ་བསྒོ་ཞིང༌། །མཉམ་པོར་གཤགས་འགྱེད་ཕྱོགས་སུ་དོན་གཉེར་བའི། །ཚོང་
དང་ཁེ་སྤོགས་དམག་ཇག་འགྲུལ་བཞུད་སོགས། །བྱ་བ་ཀུན་ལ་དབང་བའི་ལྷ་རྣམས་྾། །
འགོ་བའི་ལྷ་ལྔ་མི་ཐུབ་དགྲ་ལྷ་གསུམ། །ཁང་ཁྱིམ་ཐབ་ཀ་མཁར་གྱི་རྩེ་ལྷ་དང༌། །ཞིང་དང་
ཕྱུགས་ལྷས་སྒོ་དང་ལམ་གྱི་ལྷ། །ཕ་མས་མི་རབས་བརྒྱུད་ཀྱི་ལྷ་རྣམས་྾། །མདོར་ན་བདག་
སོགས་འཁོར་དང་བཅས་རྣམས་དང༌། །ལུས་དང་གྲིབ་མ་བཞིན་དུ་རབ་འགྲོགས་ནས། །
སྡོངས་གྲོགས་དཔུང་གཉེན་བྱེད་པའི་ལྷ་ཚོགས་རྣམས། །བསང་གི་མཆོད་པས་མཉེས་ཤིང་
ཚིམ་གྱུར་ཅིག །དེ་ནས་བཤགས་པ་བྱ་བ་ནི། ཧཱུཾ་ཁྱད་པར་བདག་ཅག་སློབ་དཔོན་འཁོར་བཅས་
རྣམས། །སོ་ཐར་བྱང་ཆུབ་སེམས་དཔའི་སྡོམ་པ་དང༌། །རིགས་འཛིན་སྔགས་ཀྱི་དམ་ཚིག་
ཉམས་པའི་གྲིབ། །མནོལ་དང་དམེ་ཡུག་ཡ་བཤན་མཛེ་གྲིབ་དང་། །ལྷ་དང་མི་ལ་འཁོན་དང་
རྩོད་པའི་གྲིབ། །དཀར་དམར་ཐབ་གཞོང་བྱ་སྤྱོད་མི་མཁས་པའི། །མི་གཙང་རིགས་རྣམས་
ལག་ཏུ་བསྟར་ཞིང་བཅངས། །ཟས་སུ་ཟོས་ཤིང་གོས་སུ་གྱོན་པ་དང༌། །གནས་མལ་འཁོར་
ནོར་ལོངས་སྤྱོད་བསྟེན་པ་སོགས། །ལྗོན་ཤིང་མཐུན་རྫས་བསྲེགས་པའི་དུད་སྤྲིན་འདིས། །མ་
ལུས་བྱང་ཞིང་རྣམ་པར་དག་གྱུར་ནས། །བསང་གི་མཆོད་པའི་འབྲས་བུ་ལྷུན་གྲུབ་ཤོག །དེ་ནས་
འཕྲིན་ལས་བཅོལ་བ་ནི། ཧཱྃ་བསང་མཆོད་མཐུན་པའི་དམ་རྫས་རྒྱ་ཆེན་པོ། །དངོས་བཤམས་ཡིད་
ཀྱིས་སྤྲུལ་ཏེ་ཕུལ་པའི་མཐུས། །ཡུལ་ལྷ་གཞི་བདག་འགོ་བའི་ལྷ་རྣམས་ཀྱིས། །བར་ཆད་
སེལ་ཞིང་བསམ་པའི་རེ་བ་སྐོངས། །མདོར་ན་མཆོད་ཡུལ་དམ་པ་ཁྱེད་རྣམས་ཀྱིས། །བདག་
ཅག་མི་ནོར་འཁོར་དང་བཅས་པ་ལ། །སེང་གེ་གླང་ཆེན་སྨྱོན་པ་མེ་སྦྲུལ་དང་། །ལྕགས་སྒྲོག་
312

དགྲ་ལྷའི་རྒྱལ་པོ་ལྷ་བྲག་གི་བསང་མཆོད།
ཤིང་།
ཤ་ཟ་རྒྱ་མཚོ་ཆེན་པོ་སྟེ། །འཇིགས་ཆེན་བརྒྱད་དང་གདོན་བགེགས་ནད་རིམས་དགྲ། །དུས
མིན་འཆི་བདག་གཤིན་རྗེའི་ཞགས་པ་དང་། །ཁ་སྨྲ་མི་ཁ་གླིང་གཞི་འཐབ་རྩོད་སོགས། །བར་
ཆད་མི་མཐུན་གཡུལ་ལས་རྒྱལ་བར་མཛོད། །དུང་དུང་སྙིང་ནས་མི་ཕྱེད་གསོལ་འདེ
།ཡང་ཡང་མཆོད་ཅིང་བསྟོད་ན་བདག་སོགས་ཀུན། །འཇིགས་འཇིགས་བར་ཆད་དགྲ་
ལས་རྣམ་རྒྱལ་ཞིང་། །འཛུམ་འཛུམ་དགྱེས་པའི་སྒོ་ནས་དངོས་གྲུབ་སྩོལ། །དེ་ནས་དངོས་གྲུབ་བླང་
པ་ནི། །ཀྱེ་ཕུན་ཚོགས་བཀྲ་ཤིས་འཁྱིལ་བའི་གནས་མཆོག་འདིར། །འདོད་པའི་མཆོག་སྟེར་ཕྱྭ་
དང་གཡང་གི་ཚོགས། །ཁབ་ལེན་རྡོ་དང་ལྕགས་ཀྱི་སྣང་ཚུལ་བཞིན། །དགའ་བའི་གར་དང་
བཅས་ཏེ་ཐོགས་མེད་ཁུག །དེ་རིང་གནམ་ལ་བཀྲ་ཤིས་གཟའ་སྐར་བཟང༌། །ས་ལ་ཁྲི་
གདུགས་ཉི་མའི་འོད་ཀྱང་དྲོ། །བར་དུ་མི་ནོར་ཁང་ཞིང་ལོངས་སྤྱོད་འཛོམས། །ཕུན་ཚོགས་
བཀྲ་ཤིས་དགེ་བའི་གནས་མཆོག་འདིར། །ཚངས་པ་བརྒྱ་བྱིན་ཀླུ་དབང་གནོད་སྦྱིན་དང་། །
འཁོར་ལོས་སྒྱུར་སོགས་སྲིད་འདིར་མངོན་མཐོ་བའི། །ཚེ་དཔལ་བསོད་ནམས་འདོད་དགུ་
ལོངས་སྤྱོད་སོགས། །སྙན་གྲགས་དཔལ་འབྱོར་ཕྱྭ་དང་གཡང་དུ་སྩོལ། །བཟོད་གསོལ་ནི། ཧཱུཾ་
རྨོངས་པའི་དབང་གིས་འཕྲིན་ལས་འཁྲུལ་བར་གྱེར། །མཆོད་པའི་དམ་རྫས་མ་ཚང་འབགས་
པ་སོགས། །ཉེས་པའི་ཚོགས་ཀུན་སྙིང་ནས་བཤགས་བྱེད་ན། །བརྩེ་བའི་སྒོ་ནས་བཟོད་པ་
དམ་པ་བཞེས། །གཤེགས་གསོལ་ནི། ཧཱུཾ་མཆོད་པའི་ཡུལ་དུ་བོས་པའི་འགྲོན་རྣམས་ཀུན། །
དགའ་ཞིང་ཚིམ་ནས་རང་རང་གནས་སུ་གཤེགས། །སླར་ཡང་དུས་སུ་བྱོན་ནས་བདག་སོགས་
ཀྱི། །མགོན་སྐྱབས་དཔུང་གཉེན་དམ་པ་མཛད་དུ་གསོལ། །དེ་ནས་བཀྲ་ཤིས་ཀྱི་ཚིག་བཅད་ཅི་རིགས་
པས་ཤིས་པ་བརྗོད་ཅིང་མེ་ཏོག་གིས་ཆར་འབེབས་སོ། །མཁའ་ལ་ཉི་ཟླ་གཟའ་སྐར་འཕྲོད་སྦྱོར་དགེ། །ས་
ལ་ཕུན་ཚོགས་བདེ་སྐྱིད་གཡངས་སུ་ཆགས། །དུས་གསུམ་ཀུན་ཏུ་མངའ་ཐང་དར་ཞིང་རྒྱས། །
ཅི་བསམ་ལྷུན་གྱིས་གྲུབ་པའི་བཀྲ་ཤིས་ཤོག །ཞེས་སོགས་ཤིས་པ་བརྗོད་པར་བྱའོ། ། ༈ རྒྱལ་ཀུན་ངོ་བོ་
མཚོ་སྐྱེས་རྡོ་རྗེ་དང་། །ཀུན་མཁྱེན་བློ་བཟང་རྒྱ་མཚོའི་བཞེད་སྲོལ་ལས། །རང་བཟོའི་གཟུ་ལུམ་ངན་པས་མ་བསླད་
པས། །རྒྱུ་མཚན་དེས་ན་ཡིད་ཆེས་གནས་སུ་བྱ། །ཅེས་ཡུལ་ཕྱོགས་འདིའི་གཞི་བདག་ཆེན་པོ་ལྷ་བྲག་གི་བསང་མཆོད་
313

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
འདོད་དགུའི་ཆར་འབེབས་ཞེས་བྱ་བ་འདིའི་གཞུང་ལས་ཨྱོན་གྱི་སློབ་དཔོན་པདྨ་འབྱུང་གནས་ཀྱིས་མཛད་པའི་བཀའ་
གཏེར་དང་། ཕྱག་ན་པདྨ་བློ་བཟང་རྒྱ་མཚོས་མཛད་པའི་བཀྲ་ཤིས་འཁྱིལ་བ་དང་། རྒྱ་ཧོར་བསང་མཆོད་སོགས་ལ་གཞི་
བྱས། སྤྱན་འདྲེན་སྐབས་ཀྱི་ཆས་སོགས།
རྫུན་གྱིས་མ་གོས་པའི་མི་འགའ་ཞིག་ལ་ཉམས་སྣང་ཇི་ལྟར་བྱུང་ཚུལ་བཞིན་
ཚིག་སྦྱོར་ལ་སྒྲིག་པ་མ་གཏོགས། རང་གིས་རྟོག་བཟོ་བྱས་ཏེ་གཏན་ནས་མ་ཡིན་པས་འདི་ལ་ནོར་འཁྲུལ་བྱུང་ན་མཁས་
གྲུབ་དམ་པའི་སྤྱན་སྔར་འཆགས་སོ།
།དད་ལྡན་བློ་གསལ་སོགས་དོན་གཉེར་ཅན་དུ་མས་བསྐུལ་བའི་ངོར། ཆོས་རྒྱལ་
གཏེར་བདག་གླིང་བའི་བཀའ་འབངས་མིང་པདྨ་རྒྱལ་བོར་འབོད་ཅིང་། གཞན་བཀའ་བཅུ་འཕྲིན་ལས་རབ་བརྟན་གྱིས།
ཁྱིའི་ལོའི་ཧོར་ཟླ་བརྒྱད་པའི་ཚེས་བཞིའི་སྔ་དྲོ་གཟའ་སྐར་དངོས་གྲུབ་སྦྱོར་བའི་དུས་སུ་བཀྲ་ཤིས་ཆོས་འཁོར་གླིང་ནས་
སྦྱར་བའི་ཡི་གེ་བ་ཡང་རང་གིས་བགྱིས་པའོ། ། ། །སརྦ་མངྒ་ལཾ། །
314

དགྲ་ལྷའི་རྒྱལ་པོ་ལྷ་བྲག་གི་བསང་མཆོད།
སྐྱོངས།